নোয়াখালীতে মৃত প্রবাসীর স্ত্রীর শরীরেও করোনা শনাক্ত - লোকসংবাদ | Loksangbad | The First Bangla Online Newspaper from Noakhali
প্রধান পাতা চলতি সংবাদ news নোয়াখালীতে মৃত প্রবাসীর স্ত্রীর শরীরেও করোনা শনাক্ত
৪/১৫/২০২০
নোয়াখালীর সোনাইমুড়ী উপজেলায় কভিড-১৯ করোনাভাইরাসে আক্রান্ত হয়ে মারা যাওয়া ইতালিপ্রবাসীর স্ত্রীর (২৭) শরীরেও করোনার সংক্রমণ পাওয়া গেছে। বুধবার সকালে সোনাইমুড়ী উপজেলা স্বাস্থ্য ও পরিবার পরিকল্পনা কর্মকর্তা মো. মইনুল হোসেন বিষয়টি নিশ্চিত করেছেন।
মইনুল হোসেন জানান, ওই নারীকে সোনাইমুড়ী অন্ধ কল্যাণ চক্ষু হাসপাতাল নিয়ে আসা হয়েছে। পরবর্তীতে তাঁকে জেলা সদরে করোনা রোগীদের চিকিৎসার জন্য নির্ধারিত হাসপাতালে স্থানান্তর করা হবে। ওই প্রবাসীর পরিবারের মোট ১৫ জন সদস্যের নমুনা সংগ্রহ করা হয়েছে। এর মধ্যে সাতজনের ফলাফল মঙ্গলবার রাত দশটার দিকে তাঁরা পেয়েছেন। যার মধ্যে প্রবাসীর স্ত্রী ছাড়া বাকিদের শরীরে করোনা শনাক্ত হয়নি। করোনার সংক্রমণ পাওয়া প্রবাসীর স্ত্রী তিন মাসের অন্তঃসত্ত্বা।
৭ এপ্রিল জ্বর শ্বাসকষ্ট নিয়ে নোয়াখালী জেনারেল হাসপাতালে ভর্তি হয়েছিলেন ইতালি প্রবাসী। এর আগে জেলা সদরের প্রাইম হাসপাতালে দুই দিন চিকিৎসা নিয়েছিলেন তিনি। অবস্থার অবনতি দেখে ৮ এপ্রিল সকালে ওই প্রবাসীকে ঢাকার বাংলাদেশ-চীন মৈত্রী হাসপাতালে পাঠানো হয়। সেখানে নেওয়ার পথে তিনি মারা যান। পরবর্তীতে তার মরদেহের নমুনা পরীক্ষায় করনা ভাইরাসের সংক্রমণ পাওয়া যায়। এ নিয়ে নোয়াখালীতে দুজনের শরীরে কোনো ভাইরাসের সংক্রমণ পাওয়া গেল। যাদের দুজনের বাড়ি সোনাইমুড়ী উপজেলায়।